ઇન્ટરનેશનલ ડેસ્કઃ અમેરિકાના પ્રેસિડન્ટ ડોનાલ્ડ ટ્રમ્પે સોમવારે મોડીરાત્રે ખ્રિસ્તી નેતાઓ સાથે વ્હાઇટ હાઉસમાં વ્યક્તિગત બેઠક કરી હતી. ટ્રમ્પે આ મીટિંગમાં ચેતવણી આપી હતી કે, આગામી મિડ-ટર્મ ઇલેક્શન દરમિયાન જો રિપબ્લિક હારી જશે તો દેશમાં ખ્રિસ્તીઓ વિરૂદ્ધ હિંસા ભડકશે. અમેરિકાના ન્યૂઝપેપર ન્યૂયોર્ક ટાઇમ્સે આ મીટિંગની ઓડિયો રેકોર્ડિંગ રિલીઝ કરી છે. એક અંદાજ મુજબ બે ભૂતપૂર્વ કર્મચારીઓના નાણાકીય મામલામાં ફસાયા બાદ ટીકાઓનો સામનો કરી રહેલા ટ્રમ્પ હવે ધાર્મિક મુદ્દાઓ ઉઠાવીને ચૂંટણી લડવાની તૈયારીઓ કરી રહ્યા છે.